Diari Oficial de la Generalitat Valenciana


Sumari del DOGV 2063, del 08-07-1993 (1993/800473)

ORDRE de 21 de juny de 1993, de la Conselleria de Cultura, Educació i Ciència, per la qual convoca un concurs públic per a atorgar ajudes per a la formació i el perfeccionament d'arqueòlegs, historiadors de l'art, museòlegs, etnòlegs i restauradors, i aprova les bases per les quals es regeix.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/06/21/(2)/dof/vci/html**

### Dades del document

Número de DOGV
:   2063

Data del DOGV
:   08-07-1993

Secció del DOGV
:   DISPOSICIONS GENERALS

Número del document
:   1993/800473


Data del document
:   21-06-1993

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 21 de juny de 1993, de la Conselleria de Cultura, Educació i Ciència, per la qual convoca un concurs públic per a atorgar ajudes per a la formació i el perfeccionament d'arqueòlegs, historiadors de l'art, museòlegs, etnòlegs i restauradors, i aprova les bases per les quals es regeix.  
Per tal de promocionar, fomentar i difondre el desenvolupament cultural, i a fi de millorar el coneixement sobre les tècniques de catalogació, inventari, tractament de dades i classificació del patrimoni cultural, la Conselleria de Cultura, Educació i Ciència de la Generalitat Valenciana ha decidit convocar un concurs per a concedir ajudes per a la formació i el perfeccionament d'arqueòlegs, historiadors de l'art, museòlegs, etnòlegs i restauradors.  
Per lot així, i fent ús de les facultats que m'han estat conferides per l'article 35 de la Llei 5/1983, de 30 de desembre, del Govern Valencià,  
ORDENE  
Primer  
Convocar un concurs públic per a concedir ajudes per a la  
formació i el perfeccionament d'arqueòlegs, historiadors d'art, museòlegs, etnòlegs i restauradors, i aprovar les bases per les quals es regeix aquesta convocatòria, incloses com a annex a aquesta ordre.  
Segon  
L'import total d'aquestes ajudes és de quatre milions cent trenta-una mil dues-centes cinquanta (4.131.250) pessetes i serà satisfet amb càrrec a la partida pressupostària 58.84.072.2.622. 1, codi línia 4.02 del pressupost vigent.  
DISPOSICIONS FINALS  
Primera  
Delegue en el Director General de Patrimoni Artístic la facultat d'atorgar aquestes beques i l'autoritze perquè dicte les resolucions necessàries per al desplegament i execució d'aquesta ordre.  
Segona  
Aquesta ordre entrarà en vigor l?endemà mateix de la seua publicació en el Diari Oficial de la Generalitat Valenciana.  
València, 21 de juny de 1993.  
El Conseller de Cultura, l'educació i Ciència   
ANDREU LOPEZ I BLASCO  
ANNEX  
Bases Per a la concessió d'ajudes per a la formació i el perfeccionament d'arqueòlegs, historiador, de l'art, museòlegs, etnòlegs i restauradors.  
Primera. Objecte  
Les ajudes s'atorgaran per a projectes de formació sobre elaboració d'inventaris i difusió didàctica del patrimoni moble que es realitzen a museus, centres d'investigació o centres acadèmies, oficials o privats, tant en l?àmbit de la Comunitat Valenciana com en l?exterior.  
Segona. Beneficiaris  
Els sol·licitants hauran de reunir els requisits següents: a) Estar realitzant la seua tasca professional o acadèmica en centres o institucions de la Comunitat Valenciana. En resta exclòs el personal al servei de la Generalitat Valenciana que realitze les funcions que són objecte d'aquesta convocatòria.  
b) Els aspirants a les ajudes hauran de posseir titulació universitària superior en qualsevulla de les especialitzacions següents:  
Antropologia   
Arqueologia   
Etnologia  
Història de l'art   
Prehistòria  
Museologia   
Restauració  
Tercera. Dotació d'aquestes ajudes  
S'atorgaran 20 ajudes per un import de 206.563 de pessetes cadascuna (4.131.250 pessetes en total). De manera excepcional, i d'acord amb el parer de la comissió esmentada en la base cinquena, podran atorgar-se ajudes per un import inferior a la quantitat esmentada i proporciónal a l?entitat de les despeses del projecte de formació presentat per l'aspirant.  
Quarta. Sol·licituds  
1) Les sol·licituds podran presentar-se en el termini de 20 dies a partir de l?endemà que es publique aquesta convocatòria en el Diari Oficial de la Generalitat Valenciana.  
2) Les sol·licituds, dirigides a la Conselleria de Cultura, Educació i Ciència, podran presentar-se al registre general d'aquesta conselleria o a les direccions territorials de Cultura i Educació de València, Castelló i Alacant, o als centres d'informació de l?Oficina d'Informació, Iniciatives i Reclamacions de la Generalitat Valenciana, o per qualsevol dels mitjans establerts en les normes que regulen el procediment administratiu, i hauran d'incloure:  
a) Instància en la qual figuraran les dades següents: nom i cognoms, DNI, adreça, telèfon de contacte, destinació de l'ajuda, dades bancàries completes i una relació de la documentació que s'adjunta.  
b) Fotocòpia compulsada del títol acadèmic universitari.  
e) Currículum del sol·licitant.  
d) Memòria explicativa del projecte de formació amb una extensió entre 5 i 10 pàgines.  
e) Acreditació d'admissió en el centre on es pretén realitzar l'activitat.  
f) Les sol·licituds o beques que hom haja sol·licitat o que hagen estat atorgades per altres administracions, ens públics o privats.  
g) Certificat, expedit per un centre o institució de la Comunitat Valenciana, en conste que l'aspirant realitza en el centre esmentat o institució la seua activitat professional o acadèmica.  
3) Si la sol·licitud no inclou totes les dades exigides o hi manca documentació acreditativa, s'instarà la persona interessada perquè en el termini de 10 dies solucione aquests defectes, amb l'advertiment que si no ho fa així no es cursarà la sol·licitud incompleta i se n'arxivarà l?expedient sense cap altre tràmit.  
Cinquena. Resolució d'aquesta convocatòria  
1) Per a valorar i seleccionar les sol·licituds presentades hom constituirà una comissió qualificadora integrada per:  
President, el Director General de Patrimoni Artístic.  
El Cap del Servei de Belles Arts i Museus.  
La Cap del Servei de Patrimoni Arqueològic i Etnològic.  
Un tècnic de belles arts de la Direcció General de Patrimoni Artístic, designat pel director general.  
Un tècnic d'etnologia de la Direcció General de Patrimoni Artístic, designat també pel director general  
Actuarà com a secretari, sense veu ni vot, el tècnic de belles arts de la Direcció General de Patrimoni Artístic que hom designe.  
2) La no resolució en el termini previst per a resoldre, que serà de tres mesos, produirà efectes jurídics desestimatoris.  
Sisena. Ordre de prioritat  
Per a atorgar aquestes ajudes hom tindrà en compte l'ordre de prioritats següent:  
a) Que els candidats estiguen desenvolupant la seua activitat professional el l'àmbit de la Comunitat Valenciana i la seua titulació acadèmica s'haja expedit en els darrers cinc anys.  
b) Les sol·licituds la proposta de les quals tracte de qualsevol d'aquests ternes: mecanització i automatització de sistemes de catalogació i inventari; difusió i didàctica dels fons que es conserven als museus; seguiment mecanitzat de restauracions, aplicació de tècniques de tractament d'imatges en el camp de la restauració, l'arqueologia, l'etnologia i la histèria de l'art, i col·laboració en la realització d'inventaris de museus o institucions responsables del patrimoni cultural moble.  
Setena. Obligacions dels beneficiaris.  
Tots els beneficiaris d'aquestes ajudes estan obligats a:  
a) Presentar davant la Direcció General de Patrimoni Artístic, abans del 15 d'octubre de 1993, una certificació del centre o institució on es va realitzar la formació i el perfeccionament, que acredite la continuïtat i l'aprofitament de la tasca realitzada.  
A l'anterior certificació s'afegirà una memòria de l'activitat realitzada amb una extensió entre 50 i 100 pàgines on s'inclourà tota la documentació gràfica que calga i també, si és possible, programes o arxius en suport magnètic amb demostracions o conclusions del treball realitzat. Aquesta memòria es lliurarà impresa i en disquet (formats vàlids de processador de textos: Word 4 - 5.5, Word per a Windows 1 - 2, WordPerfect 4.2 - 5.1 / 5.2 DOS o Windows, Write, WordStar, XY - Write o ASCII. Formats vàlids per a imatges i gràfics: Excel.XLC, Paintbrush, PCX o BMP, CorelDraul 1-2, AutoCAD 10-12, AutoSketch 1-3, Tagged Image File Format. TIF, Targa 24 bits. TGA, Windows MetaFile. WMF).  
Així mateix, caldrà justificar documentalment el compliment de la finalitat per a la qual es va atorgar aquesta ajuda i l'aplicació dels fons rebuts per mitjà d'una relació de les despeses produïdes durant aquest període de temps.  
b)Els beneficiaris se sotmetran a les actuacions de control financer que corresponen a la Intervenció General de la Generalitat Valenciana en relació amb l'ajuda atorgada.  
Vuitena. Forma de pagament  
1. El pagament de l'ajuda concedida es farà efectiu d'una vegada, després que la persona beneficiària presente la documentació a que es refereix la base setena.  
2. Les beques que no es puguen perquè manque justificació seran anul·lades sense cap altre tràmit a partir d'aquesta data i els beneficiaris perdran el dret al cobrament.  
Novena. Publicacions  
1. La persona beneficiària es compromet a citar que s'ha beneficiat d'una ajuda atorgada per la Conselleria de Cultura Educació i Ciència en qualsevol publicació (en format escrit o magnètic que resulte de l'activitat per a la qual s'ha concedit aquesta ajuda.  
2. La Conselleria de Cultura, Educació i Ciència es reserva el dret a realitzar una publicació unitària amb totes les dades que es recullen de les memòries lliurades pels beneficiaris, raó per la qual resulta imprescindible presentar totes aquestes dades en suport magnètic.  
Desena. Altres disposicions  
1. Aquesta convocatòria es regeix pel que disposa el Decret 108/1992, de 6 de juliol, pel qual es regula la concessió de les beques.  
2. Cobrar aquesta beca és incompatible amb qualsevol altra atorgada per qualsevol entitat pública o privada amb la mateixa finalitat.


Còpia Permalink ELI